CELEX: E2011J0013
Language: el
Date: 2012-04-25 00:00:00
Title: Απόφαση του Δικαστηρίου, της 25ης Απριλίου 2012 , στην υπόθεση E-13/11 — Granville Establishment κατά Volker Anhalt, Melanie Anhalt και Jasmin Barbaro το γένος Anhalt (Συμφωνίες περί δικαιοδοσίας — Ελεύθερη παροχή και αποδοχή υπηρεσιών — Διακριτική μεταχείριση λόγω ιθαγένειας — Αιτιολόγηση — Μέσα προσφυγής σε περίπτωση μη συμμόρφωσης με το δίκαιο ΕΟΧ)

29.11.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 369/12
            
         ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   της 25ης Απριλίου 2012
   στην υπόθεση E-13/11
   Granville Establishment κατά Volker Anhalt, Melanie Anhalt και Jasmin Barbaro το γένος Anhalt
   (Συμφωνίες περί δικαιοδοσίας — Ελεύθερη παροχή και αποδοχή υπηρεσιών — Διακριτική μεταχείριση λόγω ιθαγένειας — Αιτιολόγηση — Μέσα προσφυγής σε περίπτωση μη συμμόρφωσης με το δίκαιο ΕΟΧ)
   2012/C 369/10
   Στην υπόθεση E-13/11 Granville Establishment κατά Volker Anhalt, Melanie Anhalt και Jasmin Barbaro, το γένος Anhalt — ΑΙΤΗΜΑ προς το Δικαστήριο, κατ’ εφαρμογή του άρθρου 34 της συμφωνίας μεταξύ των κρατών της ΕΖΕΣ για τη σύσταση Εποπτεύουσας Αρχής και Δικαστηρίου, του Fürstliches Landgericht (Δικαστήριο του Πριγκιπάτου), Λιχτενστάιν, σχετικά με την ερμηνεία των άρθρων 4 και 36 της συμφωνίας για τον ΕΟΧ όσον αφορά τον νόμο περί δικαιοδοσίας του Λιχτενστάιν, το Δικαστήριο, αποτελούμενο από τους Carl Baudenbacher, πρόεδρο, Per Christiansen και Páll Hreinsson (εισηγητή δικαστή), δικαστές, εξέδωσε απόφαση στις 25 Απριλίου 2012, το διατακτικό της οποίας έχει ως εξής:
   
               —
            
            
               Το άρθρο 36 της συμφωνίας ΕΟΧ απαγορεύει την εφαρμογή διατάξεως του εσωτερικού δικαίου, όπως το άρθρο 53α(1) του νόμου περί δικαιοδοσίας, το οποίο παρέχει μόνον σε ημεδαπούς το δικαίωμα να μην ενάγονται στο εξωτερικό βάσει συμφωνίας δικαιοδοσίας, εκτός εάν η συμφωνία δικαιοδοσίας έχει καταχωρισθεί δημοσίως.
            
         
               —
            
            
               Εναπόκειται στο εθνικό δικαστήριο, στο μέτρο του δυνατού, να ερμηνεύει και να εφαρμόζει τις σχετικές διατάξεις της εθνικής νομοθεσίας, κατά τρόπον ώστε να είναι δυνατό να αντιμετωπισθούν δεόντως οι συνέπειες της παράβασης της νομοθεσίας του ΕΟΧ. Στο πλαίσιο αυτό, εναπόκειται στο εθνικό δικαστήριο να κρίνει κατά πόσον οι διατάξεις του νόμου περί δικαιοδοσίας ή τυχόν άλλες εθνικές διατάξεις δύνανται να εφαρμόζονται για τους σκοπούς ερμηνείας σύμφωνα με τη νομοθεσία του ΕΟΧ.